
కేంద్ర ప్రభుత్వం రద్దు చేసిన మోడల్ స్కూల్స్ స్కీము గురించి ఆంధ్రప్రదేశ్  ప్రభుత్వం, విద్యాశాఖ ఎలాంటి విధానపరమైన నిర్ణయం ప్రకటించకుండా ఉండడం సరికాదు. ఆ పాఠశాలలను రాష్ట్ర విద్యాశాఖలో విలీనం చేసే ప్రక్రియను ప్రారంభించకుండా ఉద్యోగ ఖాళీలను భర్తీ చేస్తున్నామని ప్రకటించడం అయోమయానికి గురిచేస్తోంది. ప్రస్త్తుతం ఉన్న 2094 మంది రెగ్యులర్ సిబ్బందికి సంబంధించిన కీలకమైన సర్వీసు నిబంధనలు, జీతభత్యాలకు సంబంధించిన బడ్జెట్ లేకపోవడం వలన సిబ్బంది తీవ్ర ఇబ్బందులు పడుతున్నారు. ఇటువంటి తరుణంలో తక్షణం మోడల్ స్కూల్స్పై ప్రభుత్వం స్పష్టమైన ప్రకటన చేయాలి. ఇప్పుడు పనిచేస్తున్న సిబ్బంది ప్రమోషన్ల విషయంలో ఒక కమిటీ వేసి వారికి న్యాయం చేయాలి. 2015 నుండి మోడల్ స్కూల్స్పై నిర్ణయం వెలువడకపోవడం వల్ల ఉపాధ్యాయులకు నష్టం జరుగుతూనే ఉంది. కావున, రాష్ట్రంలోని 160 మోడల్ స్కూల్స్కు సంబంధించి ప్రభుత్వం 2018–19 అకడమిక్ సంవత్సరానికి ముందే సమగ్ర విధానం ప్రకటించాలి. తదుపరి సంవత్సరాలకి కావాల్సిన నిధులు మంజూరు చేయాలి.– బి. సురేష్, ఏపీ మోడల్ స్కూల్ టీచర్స్ ఫెడరేషన్, శ్రీకాకుళం జిల్లా శాఖ

kendra prabhutvam raddu chesina modal schools skeemu gurinchi andhrapradesh  prabhutvam, vidyaasaakha elanti vidhaanaparamaina nirnayam prakatinchakundaa undadam sarikaadu. aa paatasaalalanu rashtra vidyaasaakhalo vileenam chese prakriyanu praarambhinchakundaa udyoga khaaliilanu bharti chestunnamani prakatinchadam ayomayaniki gurichestondi. prasttutam unna 2094 mandi regular sibbandiki sambandhinchina keelakamaina sarveesu nibandhanalu, jeetabhatyaalaku sambandhinchina budget lekapovadam valana sibbandi teevra ibbandulu padutunnaru. ituvanti tarunamlo takshanam modal schoolspie prabhutvam spashtamaina prakatana cheyali. ippudu panichestunna sibbandi pramoshanla vishayamlo oka commity vesi vaariki nyaayam cheyali. 2015 nundi modal schoolspie nirnayam veluvadakapovadam valla upaadhyaayulaku nashtam jarugutune undi. kaavuna, rashtramloni 160 modal schoolsku sambandhinchi prabhutvam 2018–19 akadamik samvatsaraaniki munde samagra vidhaanam prakatinchaali. tadupari samvatsaraalaki kaavaalsina nidhulu manjuru cheyali.– bi. suresh, apy modal scool teachers federation, srikaakulam jilla saakha